În baza articolului 185 alineatul 1, raportat la articolul 28 alineatul 6 din Legea privind bazele sistemului de educaţie şi instrucţie (''Monitorul oficial al R.S.'', numerele: 88/17, 27/18-altă lege, 10/19 şi 6/20) şi articolelor 15 şi 16 alineatul 2, articolului 24 alineatul 2 şi articolului 37 alineatul 4 din Hotărârea Adunării Provinciei privind administraţia provincială ("Buletinul oficial al P.A. Voivodina", nr. 37/14, 54/14 – altă hotărâre, 37/16, 29/17 şi 24/2019), secretarul provincial e m i t e:

# REGULAMENTUL

PRIVIND CALENDARUL ŞCOLAR PENTRU ŞCOLILE ELEMENTARE CU SEDIUL ÎN TERITORIUL PROVINCIEI AUTONOME VOIVODINA PENTRU ANUL ŞCOLAR 2020/2021

Articolul 1

Prin prezentul regulament se stipulează perioada de realizare a activităţii instructiv-educative pentru anul şcolar 2020/2021 şi durata vacanţei elevilor în şcolile elementare al căror sediu este în teritoriul Provinciei Autonome Voivodina.

Restul formelor obligatorii şi facultative ale activităţii instructiv-educative prevăzute în planul şi programa analitică pentru şcolile elementare se planifică prin planul anual de activitate.

Articolul 2

Cursurile şi alte forme de activitate instructiv-educativă în şcolile elementare se desfăşoară în două semestre.

Primul semestru începe pe 1 septembrie 2020 şi se încheie la 23 decembrie 2020. În primul semestru sunt 81 zile de cursuri.

Al doilea semestru începe pe 18 ianuarie 2021 şi se încheie pe:

* 4 iunie 2021, pentru elevii de clasa a VIII-a şi are 89 zile de cursuri;
* 18 iunie 2021, pentru elevii claselor I–VII şi are 99 zile de cursuri.

Articolul 3

Planul şi programa de învăţământ pentru elevii claselor I-VII se realizează în 36 săptămâni de cursuri, cu câte cinci zile de cursuri pe săptămână, respectiv 180 de zile de cursuri.

Planul şi programa de învăţământ pentru elevii clasei a opta se realizează în 34 săptămâni de cursuri, cu câte cinci zile de cursuri pe săptămână, respectiv 170 de zile de cursuri.

În cazul în care este periclitată securitatea şi sănătatea elevilor şi angajaţilor şi nu este posibil ca şcolile să realizeze formele activităţii instructiv-educative cu numărul complet de săptămâni de cursuri şi zile de cursuri la nivel anual, este posibilă o abatere de până la 5% de la numărul stabilit de cinci zile de cursuri pe săptămână, respectiv zile de cursuri.

Prezentarea tabelară a calendarului şcolar pentru şcolile elementare cu sediul în teritoriul Provinciei Autonome Voivodina în anul şcolar 2020/2021, care este anexată prezentului regulament ca parte integrantă, este făcută pe semestre şi trimestre.

Primul trimestru are 49 de zile de cursuri pentru elevii claselor I-VII şi 39 zile de cursuri pentru elevii clasei a VIII-a, cu excepţia cazului în care este periclitată securitatea şi sănătatea elevilor şi angajaţilor şi nu este posibil ca zilele din săptămână, care sunt repartizate prin planul anual de activitate, să fie repartizate uniform.

Articolul 4

Şcoalile elementare de muzică şi balet pot ţine şi şase zile de cursuri pe săptămână, conform planului anual de activitate al şcolii, în conformitate cu legea.

În cazul în care este periclitată securitatea şi sănătatea elevilor şi angajaţilor şi nu este posibil ca şcolile să realizeze formele activităţii instructiv-educative cu numărul complet de săptămâni de cursuri şi zile de cursuri la nivel anual, este posibilă o abatere de până la 5% de la numărul stabilit de cinci zile de cursuri pe săptămână, respectiv zile de cursuri.

Articolul 5

 Pe durata perioadei de cursuri şcoala poate stabili prin planul anual de activitate cel mult patru sâmbete de cursuri în cazul în care:

- în ziua de cursuri se marchează ziua şcolii, sau

- în ziua de cursuri, concomitent, se realizează pentru o bună parte din elevi excursii şcolare sau alte activități

- în ziua de cursuri un număr mai mare de elevi participă la manifestări sportive sau sociale, sau dacă şcoala este gazda concursurilor, manifestărilor sociale sau sportive, sau

- dacă din cauza absenţei unui număr mai mare de elevi sau angajaţi, care marchează sărbători religioase sau sărbători ale minorităţilor naţionale stabilite de consiliile naţionale ale minorităţilor naţionale din Republica Serbia, în ziua sărbătorii respective apar dificultăţi în desfăşurarea cursurilor.

 Sâmbăta de cursuri în care se recuperează cursurile care nu au fost ţinute conform alineatului 1 din prezentul articol, este inclusă în acelaşi trimestru în care este şi ziua stabilită ca zi fără cursuri.

În toate celelalte cazuri de abatere de la calendarul şcolar, şcoala este obligată să procedeze conform articolului 28 alineatul 5 și articolului 105 alineatele 3 și 4 din Legea privind bazele sistemului de educaţie şi instrucţie („Monitorul oficial al RS”, nr. 88/2017, 27/2018 - altă lege, 10/2019 и 6/2020).

Articolul 6

În timpul anului şcolar elevii au vacanţă de iarnă, primăvară şi vară.

Vacanţa de iarnă, începe pe 24 decembrie 2020 şi se încheie pe 15 ianuarie 2021.

Vacanţa de primăvară are două părţi. Prima parte a vacanţei de primăvară începe pe 2 aprilie 2021 şi se încheie pe 5 aprilie 2021. Partea a doua a vacanţei de primăvară începe pe 30 aprilie 2021 şi se încheie pe 7 mai 2021.

Pentru elevii claselor I-VII, vacanţa de vară începe pe 21 iunie 2021 şi se încheie pe 31 august 2021. Pentru elevii clasei a VIII-a vacanţa de vară începe în urma examenului de finalizare şi se încheie pe 31 august 2021.

Articolul 7

Timpul comunicării rezultatelor elevilor şi înmânării carnetelor de elev, certificatelor şi diplomelor la sfârşitul primului semestru, respectiv celui de al doilea semestru, este stabilit de şcoală în planul anual de activitate.

Articolul 8

La şcoală se sărbătoresc sărbătorile de stat şi cele religioase în conformitate cu Legea privind sărbătorile de stat şi religioase ale Republicii Serbia („Monitorul oficial al RS”, nr. 43/01, 101/07 şi 92/11).

În şcoli se sărbătoreşte:

- 21 octombrie - Ziua comemorării victimelor sârbilor în cel de-al II-lea Război Mondial, care este zi lucrătoare şi de cursuri

- 8 noiembrie - Ziua cadrelor didactice

- 11 noiembrie - Ziua armistiţiului de pace în Primul Război Mondial, ca zi nelucrătoare și fără cursuri

- 27 ianuarie - Sfântul Sava – Ziua şcolii, ca zi lucrătoare şi fără cursuri

- 15 februarie - Ziua statalităţii, care se sărbătoreşte pe 15 şi 16 februarie 2021, ca zile nelucrătoare

- 22 aprilie - Ziua comemorării victimelor holocaustului, genocidului şi a altor victime ale fascismului în cel de-al Doilea Război Mondial, ca zi lucrătoare şi de cursuri

- 1 mai - Ziua Muncii, care se sărbătoreşte la 1, 2 şi 3 mai 2021, ca zile nelucrătoare

- 9 mai - Ziua Victoriei, ca zi lucrătoare şi de cursuri

- 28 iunie - Sf. Vitus-comemorarea Bătăliei de la Kosovo

Articolul 9

 Elevii şi angajaţii la şcoală au dreptul să nu frecventeze cursurile, respectiv să nu lucreze, în următoarele zile ale sărbătorilor religioase:

* Ortodocşii – prima zi a sfântului casei,
* Membrii aparţinând comunităţilor confesionale care marchează sărbătorile religioase după calendarul gregorian, respectiv iulian – prima zi de Crăciun şi sărbătorile pascale începând cu Vinerea Mare şi încheind cu a doua zi a sărbătorii,
* Membrii aparţinând Comunităţii Islamice – 13 mai 2021, prima zi a Bairamului Ramazanului şi 20 iulie 2021, prima zi a Bairamului Curbanului,
* Membrii aparţinând Comunităţii Ebraice – 28 martie, prima zi a Pesah şi 28 septembrie 2020, prima zi a Yop Chippur-ului.

Articolul 10

 În baza hotărârilor consiliilor naţionale ale minorităţilor naţionale au fost stabilite următoarele sărbători naţionale ale minorităţilor naţionale:

- pentru comunitatea naţională maghiară.

 \*15 martie - Ziua Revoluţiei şi Luptei de Eliberare 1848/49;

 \* 20 august - Ziua Sfântului Stevan;

 \* 23 octombrie - Ziua începerii revoluţiei şi luptei de eliberare 1956

- pentru comunitatea naţională boşniacă:

 \* 11 mai - Ziua Drapelului Naţional Boşniac;

 \* prima zi a Bairamului Ramazanului;

 \* prima zi a Bairamului Curbanului;

 \* 20 noiembrie, Ziua ZAVNOS.

- pentru comunitatea naţională a bunievţilor:

 \* 2 februarie - Ziua marii şezători

 \* 23 februarie - Ziua alegerii primului Consiliu Naţional

 \* 15 august - Ziua Duzianice

 \* 25 noiembrie - Ziua în care în anul 1918 la Novi Sad a avut loc Marea Adunarea Naţională a sârbilor, bunievţilor şi a celorlalţi slavi.

 - pentru comunitatea naţională croată:

 \* 19 martie – sărbătorirea Sfântului Iosif

 \* 19 iunie – ziua de naştere a Episcopului de Subotica Ivan Antunović

 \* 16 octombrie – ziua de naştere a Banului Josip Jelačić şi

 \* 15 decembrie – data înfiinţării Consiliului Naţional al Croaţilor

- pentru comunitatea naţională română:

 \* 15 ianuarie – ziua de naştere a poetului naţional Mihai Eminescu

 \* 4 septembrie - sărbătorea Sfânta Maria Mare

 \* 1 decembrie – Ziua Naţională a României

 \* 7 decembrie – Ziua Consiliului Naţional

- pentru comunitatea naţională ruteană:

 \* 17 ianuarie – Ziua rutenilor

- pentru comunitatea naţională ucraineană:

 \* 17 mai – Ziua comunităţii ucrainiene din Serbia şi

 \* 14 octombrie – Ziua eroilor ucrainieni

- pentru comunitatea naţională macedoneană:

 \* 2 august – Ilinden – Ziua răscoalei popoarelor din Macedonia împotriva turcilor

 \* 8 septembrie – Ziua statalităţii Republicii Macedonia

 \* 11 octombrie - Ziua luptătorilor

 \* 16 decembrie - Ziua Consiliului Naţional

- pentru comunitatea naţională germană:

 \* 15 decembrie - Ziua înfiinţării Consiliului Naţional

- pentru comunitatea naţională romă:

 \*14 ianuarie - Vasilica

 \* a treia vinere din martie) - Bibija

 \* 8 aprilie – Ziua internaţională a romilor

 \* 6 mai – Đurđevdan

- pentru comunitatea naţională bulgară:

 \* 3 martie – Ziua eliberării de sub sclavia turcească

 \* 24 mai – Ziua lui Chiril şi Metodie şi

 \* 1 noiembrie – Ziua iluminiştilor naţionali

- pentru comunitatea naţională cehă:

 \*4 februarie - Ziua literaturii cehe

 \* 28 martie – Ziua educaţiei

 \* 16 mai – Ziua Consiliului Naţional

 \* 28 septembrie – Ziua cehilor (Sf. Vaclav) şi

 \* 4 octombrie – Ziua limbii cehe

- pentru comunitatea naţională slovacă

 \* primul weekend din august – Ziua festivităţilor naţionale slovace.

Articolul 11

Pe durata vacanţei de iarnă, şcoala poate planifica realizarea activităţii suplimentare cu elevii.

Directorul şcolii hotăreşte, la propunerea consiliului didactic, cu privire la numărul de ore, de elevi şi orarul efectuării activităţii suplimentare cu elevii, prevăzut la alineatul 1 din prezentul articol.

Articolul 12

 Elevii de clasa a opta vor susţine examenul de finalizare probă vineri, 26.03.2021 şi sâmbătă, 27.03.2021, iar examenul de finalizare luni, 21.06.2021, marţi, 22.06.2021 şi miercuri, 23.06.2021.

Articolul 13

 Prin planul anual de activitate Școala este obligată să planifice două zile lucrătoare pe parcursul anului școlar (sâmbăta – 12 sau 19 septembrie 2020 în primul semestru și sâmbătă 15 sau 22 mai 2021 în al doilea semestru), pentru organizarea și realizarea activităților din domeniul cursurilor opționale (educația civică, cursuri de religie și altele), activităţilor extraşcolare, activităţilor sportive, domeniul ecologiei şi protecţiei mediului, activităţilor cultural-artistice, ca de exemplu:

* vizite la obiectele de cult – biserici, mănăstiri şi hramuri,
* vizite la muzee şi galerii, colecţii memoriale,
* vizite la case etno, vestigii istorice,
* vizite la parcuri naţionale şi rezervaţii ale naturii,
* organizarea acţiunilor de ridicare a spaţiilor verzi şi de amenajare a şcolilor şi mediului ambiant,
* activităţi în comunităţile locale,
* întâlniri sportive,
* întâlniri ale şcolilor,
* vizite organizate la ateliere educative şi de creaţie,
* organizarea mini proiectelor de cercetare,
* întâlniri distractive între clase.

Prin planul anual de activitate Școala va stabili ziua, în care se va organiza vizita la târgul educaţiei "Putokazi" din Novi Sad. În cazul în care această activitate se va realiza în ziua de cursuri, şcoala va stabili modul de recuperare a activităţii instructiv-educative pierdute, până la finele semestrului în care a fost organizată vizita.

Selecţia şi orarul competiţiilor republicane ale elevilor şcolilor elementare, care se vor desfăşura în perioada luni, 17 mai 2021 - duminică, 23 mai 2021 şi vor fi stabilite în baza programului de competiţii şi treceri în revistă ale elevilor şcolilor elementare şi Îndrumarea de specialitate privind organizarea competiţiilor şi trecerilor în revistă ale elevilor şcolilor elementare şi medii, pentru anul şcolar 2020/2021.

Articolul 14

 Joi, 1 octombrie 2020, cursurile se ţin conform orarului prevăzut pentru luni.

 Marţi, 3 noiembrie 2020, cursurile se ţin conform orarului prevăzut pentru vineri.

Articolul 15

 Prezentul regulament intră în vigoare a opta zi de la data publicării lui în „Buletinul oficial al P.A.Voivodina" şi conform articolului 53, alineatul 2 din Legea privind administraţia de stat („Monitorul oficial al R.S”, numerele: 79/05, 101/07, 95/10, 99/14, 47/18 şi 30/10 - altă lege) va fi publicat şi în „Monitorul oficial al RS”.

Secretariatul Provincial pentru Educaţie, Reglementări, Administraţie şi Minorităţile Naţionale -Comunităţile Naţionale

Numărul: 128-610-1/2020-01

Novi Sad, 26.05.2020

 SECRETAR PROVINCIAL Nyilas Mihály